L'Ajuntament de Paterna gestiona mig centenar d'incidències per forts vents
05/02/2019

# L'Ajuntament de Paterna gestiona mig centenar d'incidències per forts vents

[![L'Ajuntament de Paterna gestiona mig centenar d'incidències per forts vents  ](/images/noticias/2019/02/arboles-viento-gr.jpg)](/images/noticias/2019/02/arboles-viento-gr.jpg)

05.02.2019

S'han retirat 16 arbres caiguts en el municipi i més d'una trentena de branques, la majoria en el barri de la Canyada

L'Ajuntament de Paterna, a través de la brigada de Zones Verdes de l'empresa municipal Gespa, ha realitzat al voltant de 50 actuacions relacionades amb el temporal de vent.  

En concret, s'ha dut a terme la retirada de 16 arbres que havien caigut a causa dels forts vents i més d'una trentena de recollida de branques trencades en la calçada.

Tal com ha assenyalat la regidora d'Infraestructures i Seguretat, Nuria Campos “_la major part de les actuacions s'han dut a terme en el barri de la Canyada, però també s'han retirat branques en la zona centre, Alborgí o Terramelar_”.  

A més, la regidora ha explicat que “_durant la setmana, la brigada durà a terme la inspecció de l'arbratge municipal per a comprovar el seu estat després del temporal i detectar possibles riscos de caiguda_”.

I en aqueix sentit, la regidora ha destacat la labor de l'equip d'emergències de Zones Verdes que “_gràcies a la seua ràpida intervenció, aconsegueixen minimitzar els perills durant els forts temporals de vent o pluja_” i ha recordat que aquest equip està operatiu els 365 dies de l'any “_per a acortar el temps de resposta davant qualsevol incidència, especialment enfront de condicions meteorològiques adverses_”.